text: Syg røver dømt til langvarig behandling
  03 august 2011 kl. 08.19
  En 20-årig mand fra Fredericia blev tirsdag dømt flere års psykiatrisk behandling for røveri og vold.
  Manden havde dybe psykiske og sociale problemer og et omfattende misbrug. 
  Han røvede i desperation en tankstation i Fredericia og begik senere vold mod en ven og mod en bekendt.
  Manden modtog dommen i retten i Kolding efter i det store og hele at have erkendt alt.
  Han skal nu indlægges og gennemgå psykiatrisk behandling.
  